CELEX: 32021D2073
Language: bg
Date: 2021-11-25 00:00:00
Title: Решение (ОВППС) 2021/2073 на Съвета от 25 ноември 2021 година в подкрепа на повишаването на оперативната ефективност на Организацията за забрана на химическото оръжие (ОЗХО) чрез сателитни изображения

26.11.2021   
               
               
                  BG
               
               
                  Официален вестник на Европейския съюз
               
               
                  L 421/65
               
            
         РЕШЕНИЕ (ОВППС) 2021/2073 НА СЪВЕТА
         от 25 ноември 2021 година
         в подкрепа на повишаването на оперативната ефективност на Организацията за забрана на химическото оръжие (ОЗХО) чрез сателитни изображения
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 12 декември 2003 г. Европейският съвет прие Стратегията на ЕС срещу разпространението на оръжия за масово унищожение (наричана по-нататък „Стратегията на ЕС“), като в глава III от нея се съдържа списък на мерките за борба срещу такова разпространение.
                  
               
                     (2)
                  
                  
                     В Стратегията на ЕС се подчертава решаващата роля на Конвенцията за забрана на разработването, производството, натрупването и употребата на химическо оръжие и за неговото унищожаване (КЗХО) и на Организацията за забрана на химическото оръжие (ОЗХО) за създаването на свят без химическо оръжие. Целите на Стратегията на ЕС допълват тези, преследвани от ОЗХО, в контекста на отговорността на тази организация за изпълнението на КЗХО.
                  
               
                     (3)
                  
                  
                     На 22 ноември 2004 г. Съветът прие Съвместно действие 2004/797/ОВППС (1) в подкрепа на дейностите на ОЗХО. След изтичане на срока му на действие то беше последвано от Съвместно действие 2005/913/ОВППС на Съвета (2), което на свой ред беше последвано от Съвместно действие 2007/185/ОВППС на Съвета (3). Съвместно действие 2007/185/ОВППС беше последвано от решения 2009/569/ОВППС (4), 2012/166/ОВППС (5), 2013/726/ОВППС (6), (ОВППС) 2015/259 (7), (ОВППС) 2017/2302 (8), (ОВППС) 2017/2303 (9), (ОВППС) 2019/538 (10) и (ОВППС) 2021/1026 (11) на Съвета.
                  
               
                     (4)
                  
                  
                     С Решение (ОВППС) 2017/2303 бе предвидена, inter alia, подкрепа за достъпа на ОЗХО до сателитни изображения и до анализ на изображенията, предоставяни от Сателитния център на Европейския съюз (SatCen).
                  
               
                     (5)
                  
                  
                     На 10 декември 2018 г. Съветът прие Решение (ОВППС) 2018/1943 (12), с което бе предвидено 12-месечно удължаване без допълнителни разходи на срока за изпълнение на Решение (ОВППС) 2017/2303.
                  
               
                     (6)
                  
                  
                     На 9 декември 2019 г. Съветът прие Решение (ОВППС) 2019/2112 (13), с което бе предвидено допълнително 12-месечно удължаване без допълнителни разходи на срока за изпълнение на Решение (ОВППС) 2017/2303.
                  
               
                     (7)
                  
                  
                     Благодарение на изпълнението на Решение (ОВППС) 2017/2303 ОЗХО можеше да се опира на уникалната информация, предоставяна от анализа на сателитни изображения на SatCen, както при планирането на мисиите, така и при анализа на информацията.
                  
               
                     (8)
                  
                  
                     Необходимо е да се укрепи оперативната ефективност на ОЗХО чрез продължаване на предоставянето на сателитни изображения и анализ на изображенията от SatCen в подкрепа на дейностите и мисиите, възлагани от ОЗХО, след края на периода на изпълнение на Решение (ОВППС) 2017/2303,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   С оглед осигуряване на незабавното и практическо прилагане на някои елементи от Стратегията на ЕС Съюзът подкрепя проекта на ОЗХО за повишаване на оперативната му ефективност чрез сателитни изображения и анализ на изображенията, предоставяни от SatCen, със следните цели:
               
                           —
                        
                        
                           разширяване на капацитета на ОЗХО да оказва подкрепа във връзка с възлаганите от нея дейности (екипът за преценка на декларациите (DAT), мисията за установяване на фактите (FFM), екипът за разследване и идентифициране (IIT) и т.н.) чрез анализ на изображенията като източник на доказателства или за потвърждаване на констатациите; и
                        
                     
                           —
                        
                        
                           използване на целеви анализ на изображенията за областите, представляващи интерес (обекти, маршрути и т.н.), при планирането на възложените от ОЗХО мисии (инциденти на предполагаемо използване (IAUs), инспекции по поискване (CIs), посещения за техническа помощ (TAVs) и т.н.) с цел повишаване на сигурността и доверието в точността на проверката.
                        
                     
            
               2.   Във връзка с параграф 1, подкрепяните от Съюза дейности по проекта на ОЗХО, които са в съответствие с мерките, посочени в глава III от Стратегията на ЕС, са следните:
               
                           —
                        
                        
                           предоставяне на възможност на ОЗХО, чрез капацитет за изображения, да осъществява ефективно подходящ надзор и да осигурява нужното докладване пред органите на ОЗХО, участващи в създаването на политики (Изпълнителния съвет и Конференцията на държавите, членуващи в ОЗХО); и
                        
                     
                           —
                        
                        
                           предоставяне на възможност на ОЗХО, чрез капацитет за изображения, да извършва точно, ефективно и безопасно дейностите по проверка и да предоставя исканото съдействие на държавите, членуващи в ОЗХО.
                        
                     
            
               3.   Проектът, посочен в параграф 1, засяга предоставянето, наред с другото, на продукти за ситуационна осведоменост, свързани със сигурността на мисията за установяване на фактите, включително относно състоянието на пътната мрежа, чрез предоставяне на ОЗХО на продукти на базата на сателитни изображения на SatCen.
            
            
               4.   В проектния документ, съдържащ се в приложението, е представено подробно описание на посочените в параграф 2 дейности, подкрепяни от Съюза.
            
         
         
            Член 2
            
               1.   Върховният представител на Съюза по въпросите на външните работи и политиката на сигурност (ВП) отговаря за изпълнението на настоящото решение.
            
            
               2.   Техническото изпълнение на проекта, посочен в член 1, се осъществява от техническия секретариат на ОЗХО (наричан по-нататък „техническият секретариат“). Той изпълнява тази задача под отговорността и контрола на ВП. За тази цел ВП сключва необходимите договорености с техническия секретариат.
            
         
         
            Член 3
            
               1.   Референтната сума за изпълнението на проекта, посочен в член 1, е 1 593 353,22 EUR.
            
            
               2.   Разходите, финансирани от предвидената в параграф 1 сума, се управляват в съответствие с процедурите и правилата, приложими за общия бюджет на Съюза.
            
            
               3.   Комисията упражнява надзор върху правилното управление на разходите, посочени в параграф 2. За тази цел тя сключва необходимото споразумение с техническия секретариат. В това споразумение се предвижда, че техническият секретариат трябва да осигури видимост на приноса на Съюза, която да съответства на неговия размер, и се определят мерки, които да спомогнат за развиването на полезни взаимодействия и да предотвратят дублирането на дейности.
            
            
               4.   Комисията полага усилия да сключи посоченото в параграф 3 споразумение във възможно най-кратък срок след влизането в сила на настоящото решение. Тя информира Съвета за евентуални трудности при този процес, както и за датата на сключване на споразумението.
            
         
         
            Член 4
            ВП докладва на Съвета за изпълнението на настоящото решение въз основа на редовни доклади, изготвяни от техническия секретариат. Докладите на ВП представляват основа за оценката, извършвана от Съвета. Комисията предоставя информация относно финансовите аспекти на проекта, посочен в член 1.
         
         
            Член 5
            
               1.   Настоящото решение влиза в сила в деня на приемането му.
            
            
               2.   Срокът на действие на настоящото решение изтича 48 месеца след датата на сключване на споразумението, посочено в член 3, параграф 3. Срокът му на действие обаче изтича шест месеца след влизането на решението в сила, ако посоченото споразумение не бъде сключено дотогава.
            
         
         
            Съставено в Брюксел на 25 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  Съвместно действие 2004/797/ОВППС на Съвета от 22 ноември 2004 г. в подкрепа на дейностите на ОЗХО в рамките на прилагането на стратегията на ЕС срещу разпространението на оръжия за масово унищожение (ОВ L 349, 25.11.2004 г., стр. 63).
         
            (2)  Съвместно действие 2005/913/ОВППС на Съвета от 12 декември 2005 г. в подкрепа на дейностите на ОЗХО в рамките на прилагането на стратегията на ЕС срещу разпространението на оръжия за масово унищожение (ОВ L 331, 17.12.2005 г., стр. 34).
         
            (3)  Съвместно действие 2007/185/ОВППС на Съвета от 19 март 2007 г. в подкрепа на дейностите на OЗХО в рамките на прилагането на стратегията на ЕС срещу разпространението на оръжията за масово унищожение (ОВ L 85, 27.3.2007 г., стр. 10).
         
            (4)  Решение 2009/569/ОВППС на Съвета от 27 юли 2009 г. в подкрепа на дейностите на ОЗХО в рамките на изпълнението на стратегията на ЕС срещу разпространение на оръжия за масово унищожение (ОВ L 197, 29.7.2009 г., стр. 96).
         
            (5)  Решение 2012/166/ОВППС на Съвета от 23 март 2012 г. в подкрепа на дейностите на Организацията за забрана на химическото оръжие (ОЗХО) в рамките на изпълнението на стратегията на ЕС срещу разпространение на оръжия за масово унищожение (ОВ L 87, 24.3.2012 г., стр. 49).
         
            (6)  Решение 2013/726/ОВППС на Съвета от 9 декември 2013 г. в подкрепа на резолюция 2118 (2013) на Съвета за сигурност и решение на изпълнителния съвет на ОЗХО EC-M-33/Dec 1 в рамките на изпълнението на Стратегията на ЕС срещу разпространението на оръжия за масово унищожение (ОВ L 329, 10.12.2013 г., стр. 41).
         
            (7)  Решение (ОВППС) 2015/259 на Съвета от 17 февруари 2015 г. в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение (ОВ L 43, 18.2.2015 г., стр. 14).
         
            (8)  Решение (ОВППС) 2017/2302 на Съвета от 12 декември 2017 г. в подкрепа на дейностите на ОЗХО за подпомагане на операциите по почистване на бившия обект за съхранение на химическо оръжие в Либия в рамките на изпълнението на Стратегията на ЕС срещу разпространението на оръжия за масово унищожение (ОВ L 329, 13.12.2017 г., стр. 49).
         
            (9)  Решение (ОВППС) 2017/2303 на Съвета от 12 декември 2017 г. в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение (ОВ L 329, 13.12.2017 г., стр. 55).
         
            (10)  Решение (ОВППС) 2019/538 на Съвета от 1 април 2019 г. в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение (ОВ L 93, 2.4.2019 г., стр. 3).
         
            (11)  Решение (ОВППС) 2021/1026 на Съвета от 21 юни 2021 г. в подкрепа на програмата за киберсигурност, киберустойчивост и осигуреност на информацията на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение (ОВ L 224, 24.6.2021 г., стр. 24).
         
            (12)  Решение (ОВППС) 2018/1943 на Съвета от 10 декември 2018 г. за изменение на Решение (ОВППС) 2017/2303 в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение (OB L 314, 11.12.2018 г., стр. 58).
         
            (13)  Решение (ОВППС) 2019/2112 на Съвета от 9 декември 2019 г. за изменение на Решение (ОВППС) 2017/2303 в подкрепа на непрекъснатото прилагане на Резолюция 2118 (2013) на Съвета за сигурност на ООН и на Решение EC-M-33/DEC.1 на Изпълнителния съвет на ОЗХО относно унищожаването на сирийските химически оръжия в рамките на изпълнението на Стратегията на ЕС срещу разпространението на оръжия за масово унищожение (OB L 318, 10.12.2019 г., стр. 159).
      
      
         
            ПРИЛОЖЕНИЕ
            ПРОЕКТЕН ДОКУМЕНТ
            Подкрепа на Съюза за повишаването на оперативната ефективност на ОЗХО чрез сателитни изображения
            1.   Контекст
            
            Аналитичните процеси на ОЗХО изискват потвърждаване и проверка на доказателствената информация, предоставена по най-надеждния наличен начин. Сателитните изображения, въпреки че не са единственият източник на доказателствена информация, могат да предоставят показатели и потвърждение, които не са налични от други източници, като по този начин осигуряват ценни аналитични данни, които могат да се използват за гарантиране на пълното прилагане на Конвенцията за забрана на химическото оръжие (КЗХО). От ключово значение за това е наличието на достатъчен институционален капацитет, при който изображенията и анализът на изображенията да могат да улесняват по-подробното и стабилно планиране на мисиите, намаляването на рисковете за сигурността за разположените екипи, както и доказателствената информация и анализ за по-рентабилна проверка.
            Чрез изпълнението на Решение (ОВППС) 2017/2303 на Съвета ОЗХО разчита на уникалната информация, която анализът на изображенията на Satcen предоставя както за планирането на мисиите, така и за анализа на информацията. Усилията на ОЗХО за провеждане на по-задълбочени интервюта със свидетели, потвърждаване на показанията на свидетели и по-точното определяне на местата, които представляват интерес, са подкрепени от сателитни изображения. От 2014 г. насам сателитните изображения на Сирийската арабска република засилиха ситуационната осведоменост и сигурността и намалиха риска за мисиите на място на ОЗХО по отношение на местата, които ще бъдат посетени/инспектирани. Интегрирането на анализа на изображенията в оперативното планиране позволи на екипите на ОЗХО да прецизират действията си на място, като предоставят на членовете на екипа почти в реално време изображения на района, в който ще бъдат разположени. Анализът на изображенията се е доказал и ще продължи да бъде стратегически фактор за аналитичните усилия на ОЗХО.
            Освен това редица разследвания на предполагаемо използване все още не са приключили, както и решения на Изпълнителния съвет, с които се възлагат допълнителни посещения на място, мисии за установяване на фактите и разследвания, които продължават да изискват подкрепа чрез сателитни изображения. Уникалните аналитични способности, предоставени от Satcen, позволиха на упълномощените екипи на ОЗХО да потвърдят информация от други източници и да анализират по-задълбочено свързаните с предполагаемо използване инциденти в Сирия. Анализът на сателитните изображения се оказа незаменим за екипите на ОЗХО, свързани със Сирия. Освен възложените ѝ дейности, свързани със Сирия, ОЗХО предвижда нарастваща роля за анализа на сателитни изображения в случаи на предполагаемо използване на химическо оръжие извън Сирия, за да се улесни изпълнението на дейностите, свързани с член IX от КЗХО (консултации, сътрудничество и установяване на факти), както и в случай на евентуално бъдещо присъединяване към КЗХО на държави, притежаващи химическо оръжие.
            2.   Цел на проекта
            
            2.1.   Общи цели на проекта
            
            Общата цел на проекта е да се осигури капацитет на секретариата за улесняване на прилагането на член IX от КЗХО (консултации, сътрудничество и установяване на фактите) и свързаните решения на Изпълнителния съвет на ОЗХО чрез предоставяне на услуги за изображения, които да запълват пропуските в ситуационната осведоменост за мисиите, така че да допринесе за намаляването на уязвимостта на ОЗХО по отношение на разгръщането и да увеличи в максимална степен аналитичната ефективност на ОЗХО.
            2.2.   Специфични цели
            
            
                        —
                     
                     
                        разширяване на капацитета на ОЗХО за подкрепа на възложените на ОЗХО дейности (DAT, FFM, IIT и т.н.) чрез анализ на изображенията като източник на доказателства или потвърждаване на констатациите;
                     
                  
                        —
                     
                     
                        използване на целеви анализ на изображенията за области от интерес (обекти, маршрути и т.н.) при планирането на възложените на ОЗХО мисии (инциденти, свързани с предполагаемо използване (IAU), инспекции по поискване (CI), посещение за техническа помощ (TAV) и т.н.) с цел повишаване на сигурността и доверието в точността на проверката.
                     
                  2.3.   Резултати
            
            
               Очакваните резултати, за които проектът допринася, са следните:
            
            
                        —
                     
                     
                        използване на изображения и анализи по отношение на целеви доказателства за информиране и потвърждаване на констатациите на екипите и процесите на проверка;
                     
                  
                        —
                     
                     
                        свеждане до минимум на рисковете за сигурността и повишена ситуационна осведоменост, за да се улесни възможно най-ефективното планиране на мисиите на ОЗХО.
                     
                  3.   Описание на дейностите
            
            
               Дейност 1 — Предоставяне на възможност на ОЗХО чрез капацитет за изображения да осъществява ефективно подходящ надзор и да осигурява нужното докладване пред органите на ОЗХО за създаване на политики (Изпълнителния съвет и Конференцията на държавите, членуващи в ОЗХО);
            
            
               Целта на тази дейност е чрез изображенията и анализ на изображенията на ОЗХО да се осигури капацитет за информиране на целеви аналитични доказателствени начинания, като същевременно се оптимизира планирането на ОЗХО (разпределение и усилия) за повишаване на ефикасността на мисиите и намаляване на уязвимостта.
            
               Дейност 2 — Предоставяне на възможност на ОЗХО чрез капацитет за изображения да извършва точно, ефективно и безопасно дейностите по проверка и да предоставя исканото съдействие на държавите, членуващи в ОЗХО.
            
            
               Тази дейност е съсредоточена върху предоставянето на услуги за изображения, при необходимост, за различни искания по линия на КЗХО за установяване на факти, подадени от държавите, членуващи в ОЗХО (IAU, CI, TAV и т.н.), както и оптимизиране на планирането на ОЗХО (разпределение и усилия) за повишаване на ефикасността на мисиите и намаляване на уязвимостта.
            4.   Продължителност
            
            Очаква се общата очаквана продължителност на изпълнението, финансирано по този проект, да бъде реализирана и да приключи в рамките на 48-месечен период.
            5.   Бенефициенти
            
            Бенефициенти по проекта ще бъдат персоналът и екипите на техническия секретариат на ОЗХО и заинтересованите страни по КЗХО, включително държавите, членуващи в ОЗХО.
            6.   Осигуряване на видимост на ЕС
            
            ОЗХО взема всички подходящи мерки, в рамките на разумните съображения по отношение на сигурността и мерките по отношение на видимостта/комуникацията, с които проектът разполага, за да оповести факта, че този проект е финансиран от Съюза.